**Cântec pentru tata**

*Lavinia Elena Niculicea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doamne, ți-aș cere o cartelă,

să-l pot suna pe tata și dincolo,

să-mi spună despre mama,

să mai glumim cu viața.

Prin clisurile oceanului de nori

să le văd ochii, zâmbetul,

magnolii-n asfințit – semn că

dorul de mine e desmărginit.

Clipa stingerii lor îmi îmbracă

zilele-n negru și nopțile-n vise

albe, Doamne, dă-i glas tatălui meu

iar și iar să mă strige:

– Nichita, mai scrie un vers

pe-o foaie de suflet, pe-o foaie de timp

să-mi fie floare în formă de corimb.